# FP 019 Samtykke: Når mit barn er kommet til skade

# Ansvarsforsikring

Jeg giver med min underskrift samtykke til, at [selskabets navn] i forbindelse med behandlingen af min sag må *indhente, anvende og videregive* de oplysninger, som er relevante for selskabets behandling af sagen.

[Selskabets navn] indhenter oplysninger for at kunne vurdere, om [barnets navn og CPR-nr.] har fået et varigt mén og/eller erhvervsevnetab og størrelsen heraf, og som dokumentation for mit barns sygeperiode. [Selskabets navn] må i den forbindelse videregive oplysninger til identifikation af mit barn (fx CPR-nr.) og relevante oplysninger om forsikringssagen og mit barns helbred til dem, som selskabet indhenter oplysninger fra. [Selskabets navn] præciserer over for dem, som der indhentes oplysninger fra, hvilke oplysninger der er relevante.

***Hvem kan der indhentes oplysninger fra?***

[Selskabets navn] kan med dette samtykke i et år fra datoen for min underskrift indhente relevante oplysninger fra følgende aktører:

* Mit barns nuværende og tidligere læge.
* Offentlige og private sygehuse, klinikker, centre og laboratorier.
* Speciallæger, tandlæger, fysioterapeuter, kiropraktorer og psykologer.
* Arbejdsmarkedets Erhvervssikring (<https://aes.dk/>).
* Mit barns nuværende og tidligere bopælskommune.
* Andre forsikringsselskaber, hvor jeg har anmeldt sagen.
* Politiet.
* Andre (angiv navn og øvrige relevante kontaktoplysninger).

De nævnte aktører kan med dette samtykke i et år fra datoen for min underskrift videregive de relevante oplysninger til [selskabets navn].

***Hvem kan relevante sagsoplysninger videregives til?***

[Selskabets navn] kan med dette samtykke videregive relevante sagsoplysninger til følgende aktører i forbindelse med behandlingen af sagen:

* Arbejdsmarkedets Erhvervssikring (<https://aes.dk/>).
* Speciallæge, som skal udfylde en attest eller udarbejde en speciallægeerklæring.
* Mit barns nuværende og tidligere bopælskommune.
* Andre forsikringsselskaber, hvor jeg har anmeldt skaden.
* Andre (angiv navn og øvrige relevante kontaktoplysninger).

***Hvilke typer af oplysninger kan indhentes, anvendes og videregives?***

Samtykket omfatter indhentning, anvendelse og videregivelse af følgende kategorier af oplysninger:

* Helbredsoplysninger, herunder oplysninger om sygdomme, symptomer og kontakter til sundhedsvæsenet.
* Kommunale akter, som belyser mit/vores barns sygehistorie, genoptræningsforløb, arbejdsprøvning, offentlig pension mv.
* Dokumentation for sygeperiode.
* Politirapporter, taksatorrapporter og relevante skadesanmeldelser i andre forsikringsselskaber.
* Økonomiske forhold, herunder lønoplysninger, årsopgørelser og sygedagspengespecifikationer.
* Afgørelser truffet af Arbejdsmarkedets Erhvervssikring i sager med relevans for den nuværende sag.

***For hvilken tidsperiode kan der indhentes oplysninger?***

Samtykket omfatter oplysninger for en periode på [angiv] år forud for skadestidspunktet eller tidspunktet for sygdommens opståen og frem til det tidspunkt, hvor [selskabets navn] har taget stilling til sagen.

Hvis oplysningerne for denne periode giver grundlag for det, kan [selskabets navn] med en konkret begrundelse også indhente oplysninger, som ligger forud for denne periode.

***Tilbagetrækning af samtykke***

Jeg kan til enhver tid trække mit samtykke tilbage med virkning for fremtiden. Tilbagetrækningen kan have betydning for [selskabets navn]s mulighed for at behandle sagen.

Dato: …………….. Underskrift: ……………………………………… CPR-nr.: \_ \_ \_ \_ \_ \_ - \_ \_ \_ \_